Κανονισμός (ΕΚ, Ευρατόμ) αριθ. 1749/2002 του Συμβουλίου

της 30ής Σεπτεμβρίου 2002

για την τροποποίηση του κανονισμού (Ευρατόμ, ΕΚΑΧ, ΕΟΚ) αριθ. 549/69 περί καθορισμού των κατηγοριών των μόνιμων και έκτακτων υπαλλήλων των Ευρωπαϊκών Κοινοτήτων στους οποίους εφαρμόζονται οι διατάξεις του άρθρου 12 του άρθρου 13 δεύτερη παράγραφος και του άρθρου 14 του πρωτοκόλλου περί των προνομίων και ασυλιών των Κοινοτήτων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 291,

το πρωτόκολλο περί των προνομίων και ασυλιών των Ευρωπαϊκών Κοινοτήτων, και ιδίως τα άρθρα 16 και 22,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

τη γνώμη του Δικαστηρίου(3),

τη γνώμη του Ελεγκτικού Συνεδρίου(4),

Εκτιμώντας τα ακόλουθα:

(1) Επιβάλλεται να τροποποιηθεί ο κανονισμός (Ευρατόμ, ΕΚΑΧ, ΕΟΚ) αριθ. 549/69(5), όπως τροποποιήθηκε τελευταία από τον κανονισμό (ΕΚ, ΕΚΑΧ, Eυρατόμ) αριθ. 2459/98(6), ώστε να ληφθεί υπόψη ο κανονισμός (ΕΚ, Ευρατόμ) αριθ. 1746/2002 του Συμβουλίου, της 30ής Σεπτεμβρίου 2002, για τη θέσπιση, στο πλαίσιο της μεταρρύθμισης της Επιτροπής, των ιδιαίτερων μέτρων που αφορούν την οριστική λήξη καθηκόντων υπαλλήλων των Ευρωπαϊκών Κοινοτήτων, οι οποίοι έχουν διορισθεί σε μόνιμη θέση της Επιτροπής των Ευρωπαϊκών Κοινοτήτων(7).

(2) Επιβάλλεται να τροποποιηθεί ο κανονισμός (Ευρατόμ, ΕΚΑΧ, ΕΟΚ) αριθ. 549/69, όπως τροποποιήθηκε τελευταία από τον κανονισμό (ΕΚ, ΕΚΑΧ, Eυρατόμ) αριθ. 2459/98, ώστε να ληφθεί υπόψη ο κανονισμός (ΕΚ, Ευρατόμ) αριθ. 1747/2002 του Συμβουλίου, της 30ής Σεπτεμβρίου 2002, για τη θέσπιση, στο πλαίσιο του εκσυγχρονισμού του οργάνου, των ιδιαίτερων μέτρων που αφορούν την οριστική λήξη καθηκόντων υπαλλήλων των Ευρωπαϊκών Κοινοτήτων, οι οποίοι έχουν διορισθεί σε μόνιμη θέση του Συμβουλίου της Ευρωπαϊκής Ένωσης(8).

(3) Επιβάλλεται να τροποποιηθεί ο κανονισμός (Ευρατόμ, ΕΚΑΧ, ΕΟΚ) αριθ. 549/69, όπως τροποποιήθηκε τελευταία από τον κανονισμό (ΕΚ, ΕΚΑΧ, Eυρατόμ) αριθ. 24/98, ώστε να ληφθεί υπόψη ο κανονισμός (ΕΚ, Ευρατόμ) αριθ. 1748/2002 του Συμβουλίου, της της 30ής Σεπτεμβρίου 2002, για τη θέσπιση, στο πλαίσιο του εκσυγχρονισμού του οργάνου, των ιδιαίτερων μέτρων που αφορούν την οριστική λήξη καθηκόντων υπαλλήλων των Ευρωπαϊκών Κοινοτήτων, οι οποίοι έχουν διορισθεί σε μόνιμη θέση του Ευρωπαϊκού Κοινοβουλίου και εκτάκτων υπαλλήλων των πολιτικών ομάδων του Ευρωπαϊκού Κοινοβουλίου(9),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 του κανονισμού (Ευρατόμ, ΕΚΑΧ, ΕΟΚ) αριθ. 549/69, προστίθενται τα στοιχεία ιστ), ιζ) και ιη), ως εξής: "ιστ) οι δικαιούχοι της αποζημιώσεως που προβλέπεται, σε περίπτωση οριστικής λήξεως των καθηκόντων, στο άρθρο 4 του κανονισμού (ΕΚ, Ευρατόμ) αριθ. 1746/2002·

ιζ) οι δικαιούχοι της αποζημιώσεως που προβλέπεται, σε περίπτωση οριστικής λήξεως των καθηκόντων, στο άρθρο 4 του κανονισμού (ΕΚ, Ευρατόμ) αριθ. 1747/2002·

ιη) οι δικαιούχοι της αποζημιώσεως που προβλέπεται, σε περίπτωση οριστικής λήξεως των καθηκόντων, στο άρθρο 4 του κανονισμού (ΕΚ, Ευρατόμ) αριθ. 1748/2002."

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται, όσον αφορά κάθε ένα από τα προστιθέμενα σημεία, από την αντίστοιχη ημερομηνία ενάρξεως ισχύος εκάστου των κανονισμών που αναφέρει το άρθρο 1.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Σεπτεμβρίου 2002.

Για το Συμβούλιο

Ο Πρόεδρος

P. S. Møller

(1) ΕΕ C 81 της 21.3.2000.

(2) Γνώμη που διατυπώθηκε στις 24 Σεπτεμβρίου 2002.

(3) Γνώμη που διατυπώθηκε στις 15 Μαΐου 2002.

(4) ΕΕ C 225 της 20.9.2002, σ. 1.

(5) ΕΕ L 74 της 27.3.1969, σ. 1.

(6) ΕΕ L 307 της 17.11.1998, σ. 3.

(7) Βλέπε σελίδα 1 της παρούσας Επίσημης Εφημερίδας.

(8) Βλέπε σελίδα 5 της παρούσας Επίσημης Εφημερίδας.

(9) Βλέπε σελίδα 9 της παρούσας Επίσημης Εφημερίδας.